*APSTIPRINĀTS:*

*ar iepirkuma komisijas 2023.gada 22.marta*

*sēdes protokolu Nr.3*

**VAS “Latvijas dzelzceļš” organizētās**

**sarunu procedūras ar publikāciju**

**„Kontakttīkla atjaunošanas darbi uz Rīgas dzelzceļa tilta pāri Daugavai”**

**(iepirkuma id.Nr. LDZ 2023/29-SPAV)**

**Grozījumi Nr.2**

1. Papildināt sarunu procedūras nolikuma 2.6.4.punktu ar otro teikumu šādā redakcijā:

“Ir paredzēta 30% (trīsdesmit procenti) priekšapmaksa (avanss), paredzot regulējumu par avansa nodrošinājumu apdrošināšanas polises veidā (priekšapmaksas (avansa) - garantijas riska apdrošināšana).”

1. Izteikt sarunu procedūras nolikuma 2.pielikuma 9.punktu šādā redakcijā:

“9. Piedāvā samaksas termiņu 30 (trīsdesmit) kalendāra dienas no darbu pieņemšanas dokumenta parakstīšanas un rēķina saņemšanas dienas. Avanss \_\_\_\_\_\_ (ir/nav) nepieciešams (vajadzīgo atzīmēt) (Papildus nosacījumus skatīt nolikuma 8.pielikumā).”

1. Izteikt sarunu procedūras nolikuma 8.pielikuma 6.3.punktu šādā redakcijā un papildināt ar 6.3.1. – 6.3.3.punktu šādā redakcijā:

“6.3. [*tiek piemērots atbilstošais, ievērojot izvēlētā pretendenta piedāvājumā norādīto*:]

Darbu apmaksai, kā arī materiālu un iekārtu iegādei nav paredzēta priekšapmaksa (avanss).

[*vai*]

Darbu apmaksai, kā arī materiālu un iekārtu iegādei ir paredzēta priekšapmaksa (turpmāk - avanss):

6.3.1. avansa maksājums sastāda 30% (trīsdesmit procenti) no kopējās Līguma summas, t.i. \_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ euro un \_\_\_\_ centi) bez PVN;

6.3.2. PASŪTĪTĀJS apņemas samaksāt BŪVUZŅĒMĒJAM avansu 15 (piecpadsmit) kalendāro dienu laikā no avansa rēķina saņemšanas dienas, pamatojoties uz BŪVUZŅĒMĒJA izrakstītu Līguma noteikumiem atbilstošo rēķinu un tikai pēc BŪVUZŅĒMĒJA iesniegta avansa maksājuma nodrošinājuma (garantijas), kas noformēta atbilstoši Līguma 5.pielikuma noteikumiem, saņemšanas, kas iesniegta PASŪTĪTĀJAM ne vēlāk kā 1 (viena) mēneša laikā no Līguma parakstīšanas brīža;

6.3.3. BŪVUZŅĒMĒJS atmaksā avansu proporcionāli, uz 30% (trīsdesmit procentiem) samazinot maksājumus par izpildīto Darbu 6.4.punktā minētos rēķinos.”

1. Papildināt sarunu procedūras nolikuma 8.pielikumu ar 8.6.punktu šādā redakcijā:

“8.6. [*tiek piemērots, ievērojot izvēlētā pretendenta piedāvājumā norādīto*:] Ja BŪVUZŅĒMĒJS Darbus neveic vispār un/vai pilnā apjomā un/vai Līgumā noteiktajos termiņos, tad BŪVUZŅĒMĒJS atmaksā PASŪTĪTĀJAM Līguma 6.3.punktā noteikto avansa maksājumu pilnā apmērā vai avansa neatmaksāto atlikušo daļu PASŪTĪTĀJA norādītajā termiņā, saskaņā ar PASŪTĪTĀJA izrakstīto rēķinu. Šajā gadījumā par katru atmaksas maksājuma termiņa kavējuma dienu PASŪTĪTĀJS var aprēķināt BŪVUZŅĒMĒJAM līgumsodu 0,1% (nulle komats viena procenta) apmērā no atmaksājamās summas.”

1. Izteikt sarunu procedūras nolikuma 8.pielikuma 10.4.4.punktu šādā redakcijā”

“10.4.4. BŪVUZŅĒMĒJS ir pārkāpis kādu no Līguma noteikumiem, tai skaitā BŪVUZŅĒMĒJS saskaņā ar Līguma nosacījumiem neiesniedz (neiemaksā) Līguma nodrošinājumu vai profesionālās civiltiesiskās atbildības apdrošināšanu [*tiek piemērots, ievērojot izvēlētā pretendenta piedāvājumā norādīto*:], ka arī neiesniedz Līguma noteikumiem atbilstošu avansa nodrošinājumu 1 (viena) mēneša laikā no Līguma abpusējas parakstīšanas dienas;”

1. Papildināt sarunu procedūras nolikuma 8.pielikumu ar 10.9.punktu šādā redakcijā:

“10.9. [*tiek piemērots, ievērojot izvēlētā pretendenta piedāvājumā norādīto*:] Gadījumā, ja Līguma darbība tiek pārtraukta pirms termiņa un BŪVUZŅĒMĒJA izpildīto Darbu vērtība nav sasniegusi avansā iemaksātās summas apmēru (Līguma 6.3.1.punkts), BŪVUZŅĒMĒJS neizmantoto summu atmaksā PASŪTĪTĀJAM 20 (divdesmit) kalendāro dienu laikā pēc šī Līguma izbeigšanas, pārskaitot to PASŪTĪTĀJA kontā.”

1. Papildināt sarunu procedūras nolikuma 8.pielikumu ar 5.pielikumu šādā redakcijā:

“\_\_\_\_\_\_\_\_\_\_\_\_ Līguma Nr.\_\_\_\_\_\_\_\_\_\_\_\_\_\_

5.pielikums

[*tiek piemērots, ievērojot izvēlētā pretendenta piedāvājumā norādīto*:]

**Avansa maksājums un avansa maksājuma nodrošinājums**

PASŪTĪTĀJS izmaksā avansa maksājumu apmērā un termiņā saskaņā ar līguma nosacījumiem pēc rēķina un avansa maksājuma nodrošinājuma (turpmāk saukts arī kā – Avansa nodrošinājums) saņemšanas.

Avansa nodrošinājuma nosacījumi.

1. Avansa nodrošinājuma summai jāatbilst Līguma 6.3.punktā minētajam avansa apmēram.

2. Avansa nodrošinājumu iesniedz pēc izvēles:

2.1. kā kredītiestādes (Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle) izdota garantiju:

2.2. apdrošināšanas sabiedrības (Latvijas Republikā reģistrēta akciju sabiedrība vai Eiropas komercsabiedrība, vai savstarpējās apdrošināšanas kooperatīvā sabiedrība, kurai saskaņā ar Apdrošināšanas un pārapdrošināšanas likumu ir tiesības veikt apdrošināšanu) izsniegta garantija (apdrošināšanas polise), pievienojot maksājumu apliecinošu dokumentu (kopija), kas apliecina apdrošināšanas prēmijas samaksu pilnā apmērā;

3. Avansa nodrošinājuma – garantijas saņēmējs ir VAS “Latvijas dzelzceļš” (skat. PASŪTĪTĀJA rekvizītus līguma 15.sadaļā).

4. Avansa nodrošinājums garantē, ka Nodrošinājuma (garantijas) devējs (kredītiestāde, apdrošināšanas sabiedrība) pēc PASŪTĪTĀJA rakstiska pieprasījuma, neprasot papildus pamatojumu savai prasībai), apņemas apmaksāt PASŪTĪTĀJAM uz garantijas pamata pieprasīto summu, nepārsniedzot garantijā minēto maksimālo summu, vai iemaksas gadījumā PASŪTĪTĀJS ietur sev par labu BŪVUZŅĒMĒJA iemaksāto Avansa nodrošinājuma summu, ja:

BŪVUZŅĒMĒJS (avansa saņēmējs) neizpilda starp BŪVUZŅĒMĒJU un PASŪTĪTĀJU noslēgtā Līguma noteikumus un neatmaksā saņemto avansu

5. Avansa nodrošinājumam jābūt no BŪVUZŅĒMĒJA puses neatsaucamam.

6. Avansa nodrošinājumam jābūt spēkā ne mazāk kā 30 (trīsdesmit) kalendāra dienas pēc Darbu nodošanas-pieņemšanas akta parakstīšanas.

7. PASŪTĪTĀJS atgriež avansa nodrošinājumu pēc BŪVUZŅEMĒJA pieprasījuma saņemšanas pēc 6.punktā noteiktā spēkā esamības termiņa beigām.

8. Avansa nodrošinājumam piemērojami Latvijas Republikas tiesību akti. Prasības un strīdi, kas saistīti ar avansa nodrošinājumu, izskatāmi Latvijas Republikas tiesā saskaņā ar Latvijas Republikas tiesību aktiem.

Kredītiestādes garantijai jābūt ietvertam nosacījumam, ka garantijai piemērojami Starptautiskās tirdzniecības palātas (International Chamber of Commerce (ICC)) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie noteikumi, piemērojami Latvijas Republikas tiesību akti.”